Document ID: 31992R3762

ΚΑΝΟΝΙΣΜΟΣ (ΕΟΚ, ΕΥΡΑΤΟΜ, ΕΚΑΧ) αριθ. 3762/92 ΤΟΥ ΣΥΜΒΟΥΛΙΟΥ
της 21ης Δεκεμβρίου 1992
περί αναπροσαρμογής των αποζημιώσεων προς κάλυψη των εξόδων παραστάσεως και των εξόδων λόγω ειδικών καθηκόντων του Προέδρου και των Μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου, καθώς και του Προέδρου, των Μελών και του Γραμματέα του Πρωτοδικείου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τους κανονισμούς αριθ. 422/67/ΕΟΚ και αριθ. 5/67/Ευρατόμ του Συμβουλίου της 25ης Ιουλίου 1967 σχετικά με τον καθορισμό του καθεστώτος χρηματικών απολαυών του Προέδρου και των Μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου, καθώς και του Προέδρου, των Μελών και του Γραμματέα του Πρωτοδικείου (1), και ιδίως το άρθρο 4 παράγραφος 4,
τον κανονισμό (ΕΚΑΧ, ΕΟΚ, Ευρατόμ) αριθ. 4045/88 του Συμβουλίου της 19ης Δεκεμβρίου 1988 ο οποίος καθορίζει το καθεστώς χρματικών απολαυών του Προέδρου, των Μελών και του Γραμματέα του Πρωτοδικείου των Ευρωπαϊκών Κοινοτήτων (2), και ο οποίος τροποποιεί ανάλογα τους προαναφερόμενους κανονισμούς αριθ. 422/67/ΕΟΚ και αριθ. 5/67/Ευρατόμ,
Εκτιμώντας ότι πρέπει να αυξηθούν οι αποζημιώσεις προς κάλυψη εξόδων παραστάσεως και λόγω ειδικών καθηκόντων που αναφέρονται στο άρθρο 4 παράγραφοι 2 και 3 καθώς και στο άρθρο 21 παράγραφος 3 των κανονισμών αριθ. 422/67/ΕΟΚ και αριθ. 5/67/Ευρατόμ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιουλίου 1992:
α) τα ποσά που αναφέρονται στο άρθρο 4 παράγραφος 2 των κανονισμών αριθ. 422/67/ΕΟΚ και αριθ. 5/67/Ευρατόμ είναι τα ακόλουθα:
- Πρόεδρος: 57 205 βελγικά φράγκα
- Αντιπρόεδρος: 36 765 βελγικά φράγκα
- Επίτροπος: 24 515 βελγικά φράγκα 7
β) τα ποσά που αναφέρονται στο άρθρο 4 παράγραφος 3 πρώτο εδάφιο των κανονισμών αριθ. 422/67/ΕΟΚ και αριθ. 5/67/Ευρατόμ είναι τα ακόλουθα:
- Πρόεδρος: 57 205 βελγικά φράγκα
- Δικαστής ή Γενικός
Εισαγγελέας: 24 515 βελγικά φράγκα
- Γραμματέας: 22 355 βελγικά φράγκα 7
γ) το ποσό που αναφέρεται στο άρθρο 4 παράγραφος 3 δεύτερο εδάφιο των κανονισμών αριθ. 422/67/ΕΟΚ και αριθ. 5/67/Ευρατόμ αντικαθίστανται από το ποσό των 32 705 βελγικών φράγκων.
Άρθρο 2
Από την 1η Ιουλίου 1992:
α) τα ποσά που αναφέρονται στο άρθρο 21α παράγραφος 3 πρώτο εδάφιο των κανονισμών αριθ. 422/67/ΕΟΚ και αριθ. 5/67/Ευρατόμ είναι τα ακόλουθα:
- Πρόεδρος: 24 515 βελγικά φράγκα
- Μέλη: 22 355 βελγικά φράγκα
- Γραμματέας: 19 015 βελγικά φράγκα 7
β) το ποσό που προβλέπεται στο άρθρο 21α παράγραφος 3 δεύτερο εδάφιο αντικαθίσταται από το ποσό των 29 830 βελγικών φράγκων.
Άρθρο 3
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1992.

Labels: 9
15